armvectores/hy_wikipedia_2023 huggingface dataset:
Ջվահեզ

Ջվահեզ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մալիշևկա (այլ կիրառումներ)

Մալիշևկա անվանումը կարող է ունենալ հետևյալ կիրառումները․

Մալիշևկա (գյուղ, Ելնինսկի շրջան) - գյուղ Ռուսաստանի Սմոլենսկի մարզի Ելնինսկի շրջանի կազմում,
Մալիշևկա (գյուղ, Կազատինի շրջան) - գյուղ Ուկրաինայի Վիննիցայի մարզի Կազատինի շրջանում։
Ձամբրոնե

Ձամբրոնե  (իտալերեն՝ Zambrone), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1736 մարդ, բնակչության խտությունը կազմում է 124 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 88030։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք
Լալո

Լալո (անգլ.՝ Lalo, Tokelau), Նոր Զելանդիայի անդրծովյան տարածք Տոկելաուի փոքրիկ կղզիներից մեկն է։ Գտնվում է Տոկելաուի մեծ օղակակղզիներից մեկում՝ Ֆակաոֆոյի հյուսիսարևելյան շրջանում։ Անմարդաբնակ կղզի է։


== Արտաքին հղումներ ==
Map of Fakaofo Atoll


== Ծանոթագրություններ ==
Թափանցող մշակում

Թափանցող մշակումը (անգլ. straight-through processing, STP) տեղեկատվության շարունակական, լիովին ավտոմատացված գործընթաց է։ Առաջնային տվյալները կարող են գեներացվել ինչպես ավտոմատ համակարգերի, այնպես էլ ձեռքով մուտքագրման միջոցով, սակայն դրանց հետագա փոխանցումն ու մշակումը լիովին ավտոմատ է։
Ավելի նեղ իմաստով, STP տեխնոլոգիան ենթադրում է, որ բրոքերային ընկերությունը հանդես է գալիս որպես հաճախորդների և արտաքին շուկայի միջև ավտոմատ միջնորդ։ Հաճախորդների պատվերներն ինքնաբերաբար փոխանցվում են արտաքին շուկայում գործարքներ կնքելու կամ խոշոր գործընկերոջը։


== Գործարքներ ==
STP- ը ստեղծվել է 1990 -ականների սկզբին Լոնդոնում բաժնետոմսերի առևտրի համար`ֆոնդային շուկաներում ավտոմատացված մշակման համար։
Նախկինում վճարումներ կատարելը միշտ պահանջում էր ձեռքով աշխատանք։ Գործընթացը հաճախ տևում էր մի քանի ժամ։
Բացի այդ, մարդու լրացուցիչ միջամտությունը հանգեցրել է սխալների ավելի մեծ ռիսկի։
STP- ի միջոցով դրամական կամ արժեթղթերով գործարքները կարող են մշակվել և կնքվել նույն օրը։
Վճարումները դեռ կարող են լինել ոչ STP ՝ տարբեր պատճառներով։


== Առավելությունները ==
Ամբողջական ներդրման դեպքում STP- ն կարող է ակտիվների կառավարիչներին տրամադրել առավելություններ, ինչպիսիք են ավելի կարճ շրջադարձերը, հաշվարկների նվազեցման ռիսկը և գործառնական ցածր ծախսերը։
Ոլորտի որոշ վերլուծաբաններ կարծում են, որ 100% ավտոմատացումն անհասանելի նպատակ է։ Փոխարենը, նրանք առաջ են մղում ձեռնարկությունում ներքին STP մակարդակի բարձրացման գաղափարը, խրախուսում են ընկերությունների խմբերին միասին աշխատել ՝ բարելավելու իրենց միջև գործարքների տեղեկատվության ավտոմատացման որակը ՝ երկկողմանի կամ որպես օգտագործողների համայնք (արտաքին STP): Այլ վերլուծաբաններ, այնուամենայնիվ, կարծում են, որ STP- ին կհասնեն բիզնեսի փոխգործունակության ի հայտ գալով։


== Ծանոթագրություններ ==
Դավթաշենի կամուրջ

Դավթաշենի կամուրջ Հրազդան գետի կիրճի վրայով Երևանում, մետաղական կամուրջ Հրազդան գետի վրա Երևանում։ Միացնում է Արաբկիր վարչական շրջանը Դավթաշեն վարչական շրջանին։ Երկարությունը 496 մետր է, լայնությունը՝ 32, բարձրությունը  Հրազդան գետի մակարդակից 92 մ է։


== Պատմություն ==
Հրազդան գետի վրա գտնվող կամրջի շինարարությունը սկսվել է դեռևս 1970-ական թվականների կեսերից։ 1988 թ. հետո շինարարական աշխատանքները դադարեցին և վերսկսվեցին միայն 1990-ականների վերջերին։
Կամուրջը նախագծվել է «Հայպետտրանսնախագիծ» ինստիտուտի (ներկայումս՝ Տրանսնախագիծ) և կառուցվել Կամուրջշին ընկերության կողմից և Շահագործման է հանձնվել 2000 թվականին։


== Ծանոթագրություններ ==


== Արտաքին հղումներ ==
ԿԱՄՈՒՐՋՆԵՐ
Ինքնավստահություն

Ինքնավստահություն, անձնային հատկություն, որի հիմքը անձի կողմից սեփական հմտությունների և ընդունակությունների դրական գնահատումն է, որը բավարար է նրա համար կարևոր նպատակների իրականացման և պահանջմունքների բավարարման համար։ Ինքնավստահությունը՝ որպես ադեկվատ վարքագծի հիմք, պետք է տարբերակել անձնավստահությունից, որի դեպքում անձը վստահ է իր մեջ բացասական հատկանիշների բացակայության հարցում։


== Նկարագրություն ==
Ինքնավստահության ձևավորման համար հիմք է ծառայում բավարար վարքագծային ռեպերտուարը, սոցիալական խնդիրների լուծման դրական փորձը և սեփական նպատակներին հաջողությամբ հասնելը (պահանջմունքների բավարարումը)։ Ինքնավստահություն ձևավորելու համար կարևոր է ոչ այնքան կյանքի օբյեկտիվ հաջողությունը, սոցիալական կարգավիճակը, փողը և այլն, որքան սեփական գործողությունների արդյունքների սուբյեկտիվ դրական գնահատականը և կարևոր մարդկանց գնահատականները։ Սեփական հմտությունների և ընդունակությունների առկայության, «որակի» և արդյունավետության դրական գնահատականը հանգեցնում է սոցիալական քաջության, որն իր հերթին պայմաններ է ստեղծում խնդիրները լուծելու, նոր նպատակներ սահմանելու և դրանց իրագործման ժամանակ նախաձեռնողականություն դրսևորելու համար։
Ընդհանուր ինքնավստահությունը սեփական հմտությունների և ընդունակությունների դրական գնահատականն է և շատ մոտ է Ալբերտ Բանդուրայի ընդհանուր ինքնարդյունավետության հայեցակարգին։
Սոցիալական խիզախությունը հակադրվում է սոցիալական վախերին և արտահայտվում ցանկացած, այդ թվում՝ նոր, սոցիալական շփումներին ուղեկցող դրական հուզական ֆոնով։ Հարաբերություններում նախաձեռնությունը նման շփումների պատրաստ լինելն է։


=== Կառուցվածք ===
Ն. Ի. Կոզլովի կարծիքով ինքնավստահությունը ներառում է երեք հիմնական բաղադրիչ.

վստահության զգացում (ուժի, իրավունքի և իրավացիության զգացում),
վստահ վարքագիծ, որը ցույց է տալիս ուժ և բնորոշ է ուժեղ դրվածք ունեցող մարդկանց,
հաստատակամություն (որոշումների կայացման գործում վճռականություն և ճշգրտություն, գործում է առանց վարանելու)։


== Տես նաև ==
Էքստրավերսիա-Ինտրովերսիա


== Ծանոթագրություններ ==


== Աղբյուրներ ==
Ромек, В. Что такое уверенное или неуверенное поведение? // Социальная психология личности в вопросах и ответах : учебн. пособие для вузов / под ред. В. А. Лабунской. — М. : Гардарики, 1999. — С. 207—226. — ISBN 5-7975-0123-6.
Франк, Пьер. Как стать уверенным в себе. Всего 6 минут в день. Книга-тренинг. — М.: Издательство "Э", 2018. — 224 с. — ISBN 978-5-699-86079-1.
Чаморро-Премузик, Томас. Уверенность в себе: Как повысить самооценку, преодолеть страхи и сомнения = Confidence. Overcoming Low Self-Esteem, Insecurity, and Self-Doubt. — М. : Альпина Паблишер, 2014. — 266 с. — ISBN 978-5-9614-4583-1.
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Կրիշանա

Կրիշանան (ռումիներեն՝ Crişana, հունգ.՝ Körösvidék, գերմ.՝ Kreischgebiet), պատմական շրջան է Ռումինիայի հյուսիսարևմտյան մասում։ Սահմանակից է Բանատին, Տրանսիլվանիային և Մարամուրեշին։ Այստեղով հոսում է Կյորյոշ գետը։ Գլխավոր քաղաքը Օրադյան է։ Ունի պետական սահման Հունգարիայի հետ։
Նովո-Պետրովո (գյուղ, Ռոսլավլսկի շրջան)

Նովո-Պետրովո (ռուս.՝ Ново-Петрово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիեսե

Ֆիեսե  (իտալերեն՝ Fiesse), կոմունա Իտալիայում, գտնվում է Լոմբարդիա մարզի Բրեշիա գավառում։ Բնակչությունը կազմում է 1930 մարդ 2008։ Խտությունը կազմում է 121 մարդ/կմ²։ Տարածքը գրավում է 16 կմ²։ Փոստային ինդեքս ՝ 25020, հեռախոսային կոդ՝ 030։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Գունավոր դոդոշ

Գունավոր դոդոշ կամ բազմագույն դոդոշ (լատ.՝ Pedostibes hosii), անպոչ երկկենցաղների կարգի գունավոր գորտերի տեսակ։ Կենդանու անվանումը տվել է անգլիացի կենդանաբան Չարլզ Հոուզը։
Համարվում է Ինդոնեզիայի էնդեմիկ կենդանատեսակ։
Գունավոր դոդոշների հիմնական առանձնահատկություններից մեկը երկար ոտքերն են։ Լավ են զարգացած հատկապես հետին վերջույթները։ Ունեն լավ զարգացած ձեռքերի և ոտքերի մատներ։
Մաշկը գրեթե հարթ է, սակայն որոշ հատվածներում նկատվում են բծեր, որոնք գրեթե չեն տարբերվում մաշկից։ Սեռական դիմորֆիզմը լավ արտահայտված է՝ էգերը ունեն դարչնագույն մաշկ և դեղին բծեր։
Արուները ունեն շագանակագույն գունավորում և նրանց մաշկը զուրկ է բծերից։
Գունավոր դոդոշները համարվում են Արևելյան Ասիայի Ինդոնեզիա պետության էնդեմիկ կենդանատեսակ։ Տարածված են Ինդոնեզիայի Սումատրա և Կալիմանտան կղզիներում։
Ապրում են ցանկացած արևադարձային անտառում, այնտեղ որտեղ կան խոշոր գետեր, ծովի մակարդակից մինչև 700 մետր բարձրության վրա։ Կյանքի հիմնական մասը անց են կացնում ծառերի վրա։
Սնվում են միջատներով և այլ հոդվածոտանիներով։ Ձվածին կենդանիներ են։


== Ծանոթագրություններ ==


== Գրականություն ==
van Dijk, P.P., Iskandar, D. & Inger, R. 2004. Pedostibes hosii. In: IUCN 2007. 2007 IUCN Red List of Threatened Species.
Die Große Bild-Enzyklopädie mit über 2000 Arten. Verlag Dorling Kindersley.
Գրուպիարա

Գրուպիարա (պորտ.՝ Grupiara), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարանիաբա նահանգի Կենտրոնական մասում։ Մտնում է Պատրոսինիու գավառի կազմի մեջ։ Բնակչությունը կազմում է 1458 մարդ՝ 2006 թվականի տվյալներով։ Գրավում է 192,557 կմ2 տարածք։ Բնակչության խտությունը կազմում է՝ 7,6 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 6.071.771,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.275,90 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,774 (տվյալները ՄԱԿ-ի զարգացման ծրագրի)։
Լոպուխինկա (գյուղ, Լենինգրադի մարզ)

Լոպուխինկա (ռուս.՝ Лопухинка), գյուղ Ռուսաստանի, Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1974 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմ Սի Ռեն

MC Ren, իրական անունը՝ Լորենցո Ջերալդ Պետերսոն (ռուս.՝ Lorenzo Jerald Patterson, հունիսի 14, 1969(1969-06-14), Քոմփթոն, Լոս Անջելես շրջան, Կալիֆոռնիա, ԱՄՆ), ամերիկացի ռեփեր, N.W.A. խմբի նախկին երգիչ։


== Կենսագրություն ==


=== Վաղ մանկություն ===
MC Ren-ը ծնվել և մեծացել է Կոմտոնում, սովորել է Դոմինգեսի միջնակարգ դպրոցում։ Դպրոցն ավարտելուց հետո՝ 17 տարեկանում, սկսել է երգել N.W.A. խմբում և օգնել Eazy-E-ին։


=== Մենակատարի կարիերան ===
N.W.A-ի փակումից հետո՝ 1991 թվականին, MC Ren-ը սկսեց իր՝ մենակատարի կարիերան։ 1992 թվականին Eazy-E-ի հետ նա թողարկեց իր առաջին փոքր ալբոմը՝ Kizz My Black Azz անվամբ, «The Final Frontier» և «Behind The Scene» երգերով, Ruthless Records լեյբլում։ Ալբոմը հասել է մինչև Billboard չարթեերի 12-րդ տեղը։ 1993 թվականի վերջին նա ձայնագրեց իր ալբոմներից մեկը՝ «Shock Of The Hour», որը գրավել է առաջին տեղը Billboard Top R&B and Hip-hop Albums չարթում։ 1994 թվականին նա մասնակցել է Eazy-E-ի կազմակերպած աշխատանքներին («The Muthaphukkin’ Real»)։


=== Անձնական կյանք ===
1993 թվականին նա հրաժարվեց Իսլամից, իսկ 2000 թվականին նա ասել է, որ քրիստոնեությունն իր գլխավոր կրոնն է։


== Սկավառակագրություն ==
1992։ Kizz My Black Azz
1993։ Shock of the Hour
1996։ The Villain in Black
1998։ Ruthless for Life
2009։ Renincarnated
TBA


== Տես նաև ==
N.W.A.
Eazy-E


== Արտաքին հղումներ ==
MC Ren(անգլ.)


== Ծանոթագրություններ ==
Բոր (գյուղ, Պոչինկովսկի շրջան)

Անվան այլ կիրառումների համար տե՛ս՝ ԲորԲոր (ռուս.՝ Бор), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղիա Ներսեսյան

Եղիա Ներսիսյան (ծնվ.՝ 1978, Հալեպ, Սիրիա), հայ բնապահպան ակտիվիստ, լուսանկարիչ, հասարակական գործիչ, «Նախախորհրդարան» շարժման անդամ, Համահայկական բնապահպանական ճակատի համակարգող խորհրդ անդամ։


== Կենսագրություն ==
Ծնվել է 1978 թվականին Սիրիայի Հալեպ քաղաքում, որտեղ և ավարտել է «Մխիթարյան միաբանության» դպրոցը՝ հետագայում ուսումնասիրելով նաև լուսանկարչություն։
2001 թվականին մեկնել է Հայաստան բնակություն հաստատելու։ Աշխատել է որպես լեռնային ուղեկցորդ և աշխատանքային հարուստ փորձ ձեռք բերելուց հետո՝ դարձել անկախ լուսանկարիչ։
Մասնագիտության բերումով խորությամբ ճանաչել է Հայաստանի բնությունը, որը հետագայում առիթ է հանդիսացել՝ միանալու բնության պաշտպանության պայքարին։ Վերջին տարիներին մասնակցում է Հայաստանում ծավալվող բնապահպանական և քաղաքացիական շարժումներին։


== Արտաքին հղումներ ==
Ֆեյսբուքյան ասուլիս. Եղիա Ներսեսյան
«Դեմ առ դեմ». Եղիա Ներսեսյան-Լևոն Գալստյան
Որովհետև մենք մշակույթի նախարարություն չունենք...Եղիա Ներսեսյան


== Ծանոթագրություններ ==
Միքայել Առաքելյան (այլ կիրառումներ)

Միքայել Առաքելյան անունը կարող է վերաբերել հետևյալ անձանց.

Միքայել Առաքելյան (բեմանկարիչ) (1923 - 2009), հայ բեմանկարիչ։
Միքայել Առաքելյան (անասնաբույծ) (1905-1985), հայ անասնաբույծ, գյուղատնտեսական գիտությունների դոկտոր, պրոֆեսոր։
Միքայել Առաքելյան Անտոնի (1913-1976), հայ լրագրող։
Ահաբեկչություն Բիր ալ Աբեդում

Ահաբեկչություն Բիր ալ Աբեդում, ահաբեկչական հարձակում, որը տեղի է ունեցել 2017 թվականի նոյեմբերի 24-ին Եգիպտոսի Հյուսիսային Սինայ նահանգի Բիր ալ Աբեդ բնակավայրի սուֆիստական մզկիթի վրա։ Ահաբեկչությունը տեղի է ունեցել Էլ Արիշ քաղաքից 40 կիլոմետր հեռավորության վրա։ Պայթյունի և դրան հաջորդած փոխհրաձգության արդյունքում զոհվել է ավելի քան 270 մարդ, ևս 130-ը ստացել են տարբեր աստիճանի վնասվածքներ։ Այս ահաբեկչությունը դարձել է ժամանակակից Եգիպտոսի պատմության ամենախոշոր ահաբեկչությունը։


== Հարձակում ==
Տեղական ԶԼՄ-ների տվյալներով, ահաբեկիչները, ովքեր մոտեցել էին մզկիթին չորս արագագնացներով, պայթեցրել են ռումբերը, այնուհետև կրակ բացել սուֆիստական մզկիթում ողջ մնացած հավատացյալների ուղղությամբ։ Ահաբեկիչները կրակ են բացել նաև ահաբեկչության վայր ժամանած շտապ օգնության ավտոմեքենաների ուղղությամբ։


== Զոհեր ==
2017 թվականի նոյեմբերի 25-ի տվյալներով հարձակման արդյունքում զոհվածների թիվը հասել է 270-ի, ավելի քան 130 մարդ վիրավորվել է։ Ոստիկանությունը հայտարարել է, որ տուժածներին տեղափոխել են տեղի հիվանդանոցներ, քանի որ երկրի զինված ուժերը արգելափակել են բնակավայրից դուրս եկող բոլոր ճանապարհները։


== Արձագանք ==
Հարձակումից հետո Եգիպտոսում հայտարարվել է եռօրյա ազգային սուգ։


== Ծանոթագրություններ ==
Բելոկորովիչի

Բելոկորովիչի (ուկրաիներեն՝ Білокоровичі), գյուղ Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Բելոկորովիչի գյուղում բնակվում էր 2 520 մարդ։ Բնակավայրը զբաղեցնում է 6,8 կմ² տարածք։ Բնակչության խտությունը կազմում էր 371 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կավի Նաջմի

Կավի Գիբյատովիչ Նաջմի (Նեժմետդինով)  (թաթ.՝ Кави Һибәт улы Нәҗметдинов, դեկտեմբերի 2 (15), 1901 կամ 1901, Կրասնիյ Օստրով, Կուրմիշսկիյ շրջան, Սիմբիրսկի նահանգ, Ռուսական կայսրություն - մարտի 24, 1957(1957-03-24), Կազան, Թաթարստանի Ինքնավար Խորհրդային Սոցիալիստական Հանրապետություն, ԽՍՀՄ), թաթար խորհրդային գրող, հասարակական գործիչ։ 
1922 թվականին ավարտել է Մոսկվայի բարձրագույն զինվորական-մանկավարժական դպրոցը։ Թաթարական ԻԽՍՀ ԳՄ վարչության առաջին նախագահը (մինչև 1937 թվականը)։ Նաջմիի գրական գործունեությունը սերտորեն կապված է թաթարական սովետական գրականության զարգացման պատմության հետ։ Հրատարակվել են նրա «Առափնյա խարույկներ» (1929), «Լուսավոր արահետ» (1930), «Առաջին գարունը» (1930) վիպակները։ Լայն ճանաչում է գտել Նաջմիի «Գարնանային քամիներ» (1948) պատմահեղափոխական վեպը։


== Ծանոթագրություններ ==
Աուկուբա ճապոնական

Աուկուբա ճապոնական (լատ.՝ Aucuba japonica Thunb), հոնազգիների ընտանիքի, աուկուբա ցեղի բույս։


== Նկարագրություն ==
Մշտադալար թուփ է՝ մինչև 5 մ բարձրությամբ, կեղծ դիխատոմիկ ճյուղավորությամբ ճյուղերը կտրվածքում կլոր են, կանաչ, այնուհետև՝ գորշամոխրավուն, սկզբում ծածկված նոսր մազմզուկներով, հետագայում՝ մերկ։ Տերևադասավորությունը հակադիր է, տերևները էլիպսաձվանմանից մինչև նշտարաձև են, 5-20 սմ երկարությամբ, 2,5-1 2 սմ լայնությամբ, սուր կամ սրված գագաթով, կլորավուն կամ սեպաձև հիմքով, ամբողջաեզր կամ կոպիտ ատամնաեզր, վերևի կողմից՝ փայլուն, մուգ կանաչ, ներքևից՝ անփայլ, հասուն վիճակում՝ մերկ։ Տերևակոթունները հիմքում խիստ լայնացած են, 1-5 սմ երկարությամբ։ Ծաղկաբույլերը գագաթնային են, բրգահուրանաձև, հակա դիր ճյուղավորությամբ, ծաղկաբույլի կոթունը կարճ է, 2 նշտարաձև տերևիկներով։ Առէջային ծաղկաբույլերը ավելի խոշոր են վարսանդայիններից (5-10 սմ երկարությամբ), մոտ․ 0,8 սմ տրամագծով, ծիրանագույն ծաղիկներով, բաժակը փոքր է, 4 ատամիկներով, պսակաթերթիկները 4-ն են, ձվաձև կամ նշտարաձև, հետ զարգացած սերմ նարանի հետքեր չկան։ Առէջների թիվը հասնում է 4-ի։ Վարսանդային ծաղիկները կազմ ված են 2 բաժանանդամ ծաղիկներից (առանց ստամինոդիաների) և ցածրադիր, ձվա- ձևգլանաձև, միաբուն և միասերմ սերմնարանից։ Սռնակը կարճ է պսակաթերթիկներից, հաստ է, մերկ, թեք գլխիկավոր սպիով։ Հատապտղանման կորիզապտուղը միասերմ է, էլիպսաձև, մոտ 2 սմ երկարությամբ, կարմիր կամ դեղին։ Ծաղկում է մարտ-ապրիլ ամիսներին, պտուղները հասունանում են նոյեմբեր-հունվարին։


== Տարածվածություն ==
Տարածված է Ճապոնիայում և Կորեայի հարավում։ Աճում է մշտադալար բույսերի թփուտներում, ծովի մակարդակից 600 մ բարձրության վրա։ Խոնավ մերձարևադարձային կլիմայի բույս է։ Ստվերատար է, գերադասում է բերվածքային հզոր, չափավոր խոնավ, սննդանյութերով հարուստ սևահողերը և կարմրահողերը։ Բազմանում է սերմերով և կտրոններով (որն արմատակալեցնում են ապակու տակ՝ կլոր տարվա ընթացքում)։ խայտաբղետ տերևավոր ձևերը բազմացնում են պատ վաստով։ Հայաստանու մշակվում է միայն Իջևանի դենդրարիում, որտեղ միանգամայն դիմացկուն է և թեթևակի ցրտահարվում է միայն ցուրտ և երկարատև ձմեռների պատճառով։


== Կիրառություն ==
Մեծ հետաքրքրություն է ներկայացնում մեր հանրապետության հյուսիսարևելյան, մերձարևադարձային շրջանների համար՝ որպես բացառիկ դեկորատիվ մշտադալար թփատեսակ։ Մեծ ուշադրության են արժանի աուկուբայի պարտիզային ձևերը, որոնք աչքի են ընկնում տերևների խայտաբղետությամբ (տերևների վրա կան մանր դեղնավուն բծեր, կամ դեղնաեզր են), պտուղների գույնով (դեղին, սպիտակ), տերևների ձևով և այլն։ Պարտիզային ձևերն ավելի ջերմասեր են։ Էկոլոգիական խումբը՝ I: Մշակության հավանական շրջանները՝ 9, 32։


== Ծանոթագրություններ ==
Եսի մարդը (դրամա)

Եսի մարդը, Լևոն Շանթի դրամաներից, որ նա գրել է 1901 թվականին։ Այս ստեղծագործության հիմքում հեղինակը դրել է հայրենասիրության ու եսասիրության բախումը։


== Սյուժեն ==
Սեդրակը, կիսատ թողնելով ուսումը Եվրոպայում, դավաճան Մուշեղին պատժելու նպատակով վերադառնում է Կ.Պոլիս, սակայն տատանվում է համաձայնություն տալ գաղտնի կազմակերպության՝ Սեդրակին գնդակահարելու որոշմանը։ երիտասարդ տարիքում Մուշեղը, որ սեդրակի հարևանն է եղել, տարվել է ժողովրդին ծառայելու գաղափարով։ Սեդրակն էլ ոգևորվել է Մուշեղի հայրենասիրական գործերով, սիրել է նրա քրոջ աղջկան։ Ժամանակի ընթացքում, սակայն, Մուշեղն ծառայության է անցել ոստիկանության շարքերում և մատնել է իր ընկերներին՝ այդ ամենն անելով սեփական անձի շահի համար։
Մուշեղը Սեդրակին է հանձնում վերջինիս գրած «վտանգավոր» բովանդակությամբ նամակները և խորհուրդ տալիս, որ զգույշ լինի։ Մուշեղի այս արարքն ազդում է Սեդրակի վրա, ով որոշում է Մուշեղին համոզել թողնել սխալ ուղին։


== Ծանոթագրություններ ==
Ալեքսիա Սքյոյեն

Ալեքսիա Սքյոյեն (նորվ.՝ Alexia Schøien, ավելի ուշ Alexia Bryn-Schøien և Alexia Bryn, մարտի 24, 1889(1889-03-24), Քրիստիանիա, Նորվեգիա - հուլիսի 19, 1983(1983-07-19), Օսլո, Նորվեգիա), նորվեգացի գեղասահորդուհի, 1920 թվականի ձմեռային օլիմպիական խաղերի արծաթե մեդալակիր։


== Կենսագրություն և կարիերա ==
Ալեքսիա Սքյոյենը ծնվել է 1889 թվականի մարտի 24-ին Քրիստիանիայիում՝ ներկայիս Օսլո մայրաքաղաքում։ Զուգապարով հանդես է եկել Ինգվար Բրյունի հետ։ Վերջինիս հետ Ալեքսիան ի վերջո ամուսնացել է և կրել է Բրյուն ազգանունը։ Զուգապարով Նորվեգիայի գեղասահքի առաջնության մրցաշարի տասնակի հաղթող է։
Օլիմպիական չեմպիոնուհին իր մահկանացուն կնքել է 1983 թվականի հուլիսի 19-ին՝ իննսունչորս տարեկան հասակում հայրենի Օսլոյում։


== Սպորտային հաջողություններ ==


=== Զույգեր ===
(Ինգվար Բրյունի հետ)


== Ծանոթագրություններ ==


== Արտաքին հղումներ ==
Алексия Скёйен – օլիմպիական վիճակագրությունը Sports-Reference.com կայքում (անգլ.)
Database Olympics profile
Ալեքսիա Սքյոենի ընտանիքի ծագումնաբանությունը
Կիդեսի

Կիդեսի (էստ․՝ Kõdesi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յակուշի ձի

Յակուշի ձի (ճապ.՝ 薬師寺 Յակուշի-ձի), հնագույն բուդդայական տաճար Ճապոնիայի Նարա քաղաքում։ Տաճարը պահպանվում է է որպես ՅՈՒՆԵՍԿՕ-ի Համաշխարհային ժառանգության օբյեկտ։
Յակուշի ձին ներկայացնում է հոսսո ավանդույթը։ Տաճարը հայտնի է Յակուսայի քանդակագործական տրիադայով, որն իր մեջ ներառում է Յակուսի նյորայը (բժշկության Բուդդա) և Չանդրապրաբհու, Սուրիապրաբհու բոդհիսատվաները։ Տաճարը մտնում է հարավի յոթ խոշորագույն տաճարների թվի մեջ։


== Պատմություն ==
Տաճարը հիմնադրվել է 680 թվականին Ֆուձիվարակյոյում Տեմմու կայսրի կողմից, շինարարությունը երկար է տևել և կայսրը մահացել է։ Միայն 697 թվականին է տեղադրվել Յակուսի նյորայի արձանը, իսկ 697 թվականին տաճարի շինարարությունն ավարտվել է։
710 թվականին տաճարը տեղափոխվել է Նարա, տեղափոխությունն ամբողջությամբ ավարտվել է 718 թվականին։
Տաճարային համալիրի մեջ մտնում են Կոնդոն (Գլխավոր դահլիճ), կոդոն (Դասախոսային դահլիճ), Արևելյան և Արևմտյան պագոդաները։ Տաճարի կառուցվածքը խորհրդանշում է երկրի վրա բուդդայական դրախտը։ Տաճարը վերապրել է մի քանի հրդեհներ և աղետներ, և տուժել է 1528 թվականին քաղաքացիական պատերազմի ժամանակ։ 1528 թվականի հրդեհի ընթացքում այրվել է ամեն ինչ, բացի Արևելյան պագոդայից, որն այսօր երկրի վրա ամենահին փայտե կառույցներից մեկն է։
Հիմնական դահլիճը, որը տուժել էր հրդեհից, վերակառուցվել է 1970 թվականին։
Տաճարը կապված է չինացի վանական Գենձո Սանձոյի գործունեության հետ, որը 627 թվականից մինչև 645 թվականը սովորել է Հնդկաստանում և երկար ժամանակ մնացել Նալանդա վանքում, բերել և թարգմանել է բազմաթիվ բուդդայական ստեղծագործություններ։ Տաճարի պատի որմնանկարները պատմում են Սյուանցզանի՝ Հնդկաստան կատարած ճանապարհորդության մասին։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Yakushi-ji Homepage Archived 2007-07-27 at the Wayback Machine.
Yakushiji Temple, from The Official Nara Travel Guide Archived 2017-04-04 at the Wayback Machine.
Yakushiji - An Imperial Healer
Japan Guide
Yakushiji Annual Events Archived 2016-05-09 at the Wayback Machine.
Photos of Yakushiji
Ալեքսեևսկոե (քաղաքատիպ ավան, Ալեքսեևսկի շրջան)

Անվան այլ կիրառումների համար տե՛ս՝ Ալեքսեևսկոե (այլ կիրառումներ)Ալեքսեևսկոե (ռուս.՝ Алексеевское), քաղաքատիպ ավան Ռուսաստանի Թաթարստան հանրապետության Ալեքսեևսկի շրջանի կազմում։
Բնակչությունը 2010 թվականին գրանցված տվյալներով կազմում էր 10573 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զատիշնոե (այլ կիրառումներ)

Զատիշնոե, կարող է վերաբերել՝

Զատիշնոե - գյուղ, Ուկրաինայի Դոնեցկի մարզի Վոլնովախսկի շրջանում
Զատիշնոե - գյուղ, Ուկրաինայի Խարկովի մարզի Կուպյանսկի շրջանում
Զատիշնոե - գյուղ, Ուկրաինայի Վիննիցայի մարզի Պեսչանկայի շրջանում
Կալինին (Մյասնիկովի շրջան)

Անվան այլ կիրառումների համար տե՛ս՝ Կալինին (այլ կիրառումներ)Կալինին (ռուս.՝ Калинин), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Մտնում է Կալինինսկի գյուղական համայնքի կազմի մեջ։ 
2002 թ. տվյալներով Բնակչությունը կազմում է 3428 մարդ։
Ռիու Նեգրու (Մատու Գրոսու դու Սուլ)

Անվան այլ կիրառումների համար տե՛ս՝ Ռիու Նեգրու (այլ կիրառումներ)Ռիու Նեգրու (պորտ.՝ Rio Negro), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 4.793 մարդ՝ 2006 թվականի տվյալներով։ Գրավում է 1 807,665 կմ2 տարածք։ Բնակչության խտությունը կազմում է՝ 2,9 մարդ/կմ2։


== Պատմություն ==
Քաղաքը հիմնադրվել է 1964 թվականի մարտի 18-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 34.259.765,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.388,17 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,723 (տվյալները ՄԱԿ-ի զարգացման ծրագրի)։


== Ծանոթագրություններ ==
Լուկաշ Շտետինա

Լուկաշ Շտետինա (սլովակ․՝ Lukáš Štetina, հուլիսի 28, 1991(1991-07-28), Նիտրա, Slovak Republic, Չեխիայի և Սլովակիայի Ֆեդերատիվ Հանրապետություն)՝ սլովակ ֆուտբոլիստ, Սպարտա ֆուտբոլային ակումբի և Սլովակիա ազգային հավաքականի պաշտպանն է։


== Կարիերա ==


=== Ակումբային ===
Շտետինան Նիտրա ակումբի սանն է։ 2009 թ․ ամռանը ֆուտբոլիստն արդեն հանդես էր գալիս Նիտրայի հիմնական կազմում։ 2009 թ․ հուլիսի 11-ին Նիտրայի կազմում նա իր մեկնարկային հանդիպումն է անցկացնում Սլովակիայի առաջնությունում, երբ թիմը մրցում էր Ժիլինայի հետ (1:1)։ 2009/10 մրցաշրջանում Նիտրան կարողանում է զբաղեցնել 4-րդ հորիզոնականը և իրավունք ստանալ մասնակցելու Եվրոպայի Լիգայի խաղարկությանը։ 2010 թ․ հուլիսի 1-ին ֆուտբոլիստը մեկնարկում է եվրոգավաթներում, երբ թիմը մրցում էր հունգարական Գյորի ԷՏՕ ակումբի հետ (2:2)։ Հաջորդ խաղում Նիտրան պարտվում է 3։1 հաշվով և դուրս մնում հետագա պայքարից։
Չնայած այն հանգամանքին, որ ֆուտբոլիստի պայմանագիրը ներկա ակումբի հետ վերջանում էր ամռանը, 2011թ․ փետրվարին Շտետինան հրավիրվում է Խարկով քաղաքի Մետալիստ ակումբ։ Նոր ակումբի կազմում պաշտպանն իր մեկնարկային հանդիպումն անցկացնում է 2011 թ․ փետրվարի 28-ին, երբ թիմը ընկերական խաղ էր անցկացնում Ենիսեյի հետ (0:0)։ Շատ չանցած ֆուտբոլիստը նոր ակումբի կազմում ստանում է 80 համարի մարզաշապիկը։ Ուկրաինայի առաջնությունում իր մեկնարկային հանդիպումն անցկացնում է 2011 թ․ մարտի 5-ին, երբ թիմը մրցում էր Վորսկլայի հետ (0:0)։ Հետագայում ֆուտբոլիստը չի կարողանում ամրապնդվել նոր ակումբի կազմում։ Տատրան և Դուկլա ակումբներում վարձավճարով հանդես գալուց հետո 2013 թ․ հուլիսին Շտետինան պայմանագիր է ստորագրում Դուկլա ակումբի հետ։


=== Ազգային հավաքականի կազմում ===
Սլովակիայի մինչև 19 տ․ հավաքականի կազմում Շտետինան ՈՒԵՖԱ մրցաշարերում անցկացրել է 3 հանդիպում։ Եվս 21 հանդիպում է անցկացրել երիտասարդական հավաքականի կազմում և 1 հանդիպում Սլովակիայի ազգային հավաքականի կազմում։


== Նվաճումներ ==
Ուկրաինայի առաջնության բրոնզե մեդալակիր ֊ 2010/11


== Ծանոթագրություններ ==


== Հղումներ ==
Շտետինան transfermarkt.com կայքում
Շտետինան soccerway.com կայքում
Շտետինան national-football-teams.com կայքում
Շտետինան fortunaliga.cz կայքում
Դյակովո (այլ կիրառումներ)

Դյակովո, կարող է վերաբերել՝

Դյակովո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Դյակովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
(6342) 1993 VG

(6342) 1993 VG, աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,914039 ա. մ., առավելագույնը մոտենում է 2,8547 ա. մ. հեռավորության վրա և հեռանում 2,9734 ա. մ.։ Արեգակի շուրջ մեկ ամբողջական պտույտ է կատարում 1816,94 երկրային օրվա ընթացքում, իր ուղեծրով շարժվելով միջինում 0,198135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6342) 1993 VG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսեևսկի շրջան (Բելգորոդի մարզ)

Անվան այլ կիրառումների համար տե՛ս՝ Ալեքսեևսկի շրջան (այլ կիրառումներ)Ալեքսեևսկի շրջան (ռուս.՝ Алексеевский район и город Алексеевка), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Ալեքսեևկա։


== Աշխարհագրություն ==
Շրջանի տարածքի մակերեսը կազմում է 1765 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 64451 մարդ։ Բնակչության խտությունը կազմում էր 36,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ագարակ (Արագածոտնի մարզ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ ( արտասանություն), գյուղ Հայաստանի Արագածոտնի մարզի Աշտարակ տարածաշրջանի Ագարակ համայնքում, հեռավորությունը մարզկենտրոնից 6 կմ հյուսիս-արևմուտք, բարձրությունը ծովի մակերևույթից՝ 1350 մ։ Ագարակը նաև ճանաչված է եղել որպես Ակերակ, Ակերան։
Ագարակ գյուղի միջով է հոսում Ամբերդ գետը. այն սկիզբ է առնում Արագածի լանջերից և հոսելով Տեղեր, Բյուրական, Աղձք բնակավայրերով՝ հասնում է մինչև Ագարակ՝ ոռոգելով շրջակա այգիներն ու դաշտերը։
Գյուղը նախկինում նույն անվանմամբ ընդգրկված է եղել Երևանի նահանգի Ալեքսանդրապոլի գավառում։


== Պատմություն ==
Հիշատակվում է միջին դարերից որպես Այրարատ աշխարհի Արագածոտն գավառի բնակավայրերից մեկը։ Պահպանվել են Սուրբ Աստվածածին եկեղեցու ավերակները՝ կառուցված VII դարում։ Հետաքրքրություն են ներկայացնում գյուղից արևելք գտնվող մինչ օրս նշմարվող մեծ-մեծ քարերով շարված քաղաքային շինվածքների հետքերը։
2021 թվականին ագարակցի բարերար Հրաչյա Պողոսյանի մեկենասությամբ նկարահանվել է «Ագարակ․ հազարամյակների պատմություն» ֆիլմը։


== Աշխարհագրություն ==
Գյուղը գտնվում է ծովի մակարդակից 1100 մ բարձրության վրա։ Ունի տուֆի և ավազի պաշարներ, որոնք ունեն արդյունաբերական նշանակություն։ Կլիման մերձարևադարձային, չոր ցամաքային է, շոգ ու չորային ամառներով, չափավոր ցուրտ ձմեռներով։ Հուլիսյան միջին ջերմաստիճանը տատանվում է 25-26 աստիճանի սահմաններում, հունվարյանը՝ -4 C°։ Տարեկան մթնոլորտային տեղումները կազմում են 350 մմ։ Բնական լանդշաֆտները չոր տափաստաններ են, որոնք ոռոգման արդյունքում ձևափոխվել են կուլտուր-ոռոգելի լանդշաֆտների։


== Բնակչություն ==
Գյուղի բնակչությունը 1915-1916 թթ. Վանից, Գավաշից, Բիթլիսից գաղթածներն են։ Գյուղն ունի 667 տնտեսություն։ Ունի դպրոց, կապի հանգույց, բուժկետ։ Ըստ Հայաստանի Հանրապետության 2011 թ. մարդահամարի` Ագարակի մշտական բնակչությունը կազմել է 1564, իսկ առկա բնակչությունը` 1490 մարդ։
Ագարակի ազգաբնակչության փոփոխությունը.


== Տնտեսություն ==
Գյուղատնտեսական հողահանդակներից վարելահողերը կազմում են 159 հա, պտղատու և խաղողի այգիները՝ մոտ 5 հա։ Արոտավայրերը կազմում են 46 հա, որոնք պահուստային հողերն են։ Տնտեսության մասնագիտացման ճյուղը գյուղատնտեսությունն է։ Զբաղվում են խաղողագործությամբ, պտղաբուծությամբ, դաշտավարությամբ։ Մշակում են բանջարաբոստանային կուլտուրաներ։
Զարգացած է կաթնամսատու անասնաբուծությունը, թռչնաբուծությունը։ Արդյունաբերության մեջ զարգացած է սննդի արդյունաբերությունը։ Այստեղ է գտնվում «Աշտարակ կաթ» ձեռնարկությունը, որը մասնագիտացել է կաթնամթերքի և պաղպաղակի արտադրությամբ։ Արտադրվում է նաև «Լոռի» տեսակի պանիր։ Արտադրանքը մեծ մասամբ սպառվում է Երևան քաղաքում։


== Տեղական ինքնակառավարում ==
Համայնքի ղեկավար՝ Արմեն Հարությունյան
Ավագանու անդամների ցուցակ

Հակոբ Վարդգեսի Ավետիսյան
Թովմաս Գրիգորի Զատիկյան
Արմեն Մելիքի Մելքոնյան
Ասքանազ Գուրգենի Մինասյան,
Վազեն Հենրիկի Մուրադյան,
Հայկազ Միսակի Ռշտունյան
Ավետիս Հարությունի Վահանյան


== Տես նաև ==
Ագարակի պատմության և մշակույթի անշարժ հուշարձանների ցանկ
Արծիվ Վասպուրականի (հուշարձան, Ագարակ)


== Ծանոթագրություններ ==
BP

BP, բրիտանական նաֆթագազային ընկերություն։ Հիմնադրվել է 1909 թվականին։ Շտաբ գրասենյակը գտնվում է Լոնդոնում։ 2009 թվականին ընկերությունը գրավել է չորրորդ տեղը Fortune Global 500 վարկանշային աղյուսակում։


== Ծանոթագրություններ ==


== Արտաքին հղումներ ==
Պաշտոնական կայքը
Հերենբերգ

Հերենբերգ (գերմ.՝ Herrenberg), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 31 292 է (2010 թվականի դեկտեմբերի 31–ի տվյալներով)։ Զբաղեցնում է 65,71 կմ² տարածք։ Պաշտոնական կոդը՝ 08 1 15 021։
Կոմունան ստորաբաժանվում է 7 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջը
Վերին Այպա

Վերին Այպա (ռուս.՝ Верхняя Айпа), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պյոզա գետի աջ ափին՝ 84 կմ հեռավորության վրա։ Գետի երկարությունը 61 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050022
Հիդրոլոգիական ուսումնասիրությունների կոդը - 103005002
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տանշան

Տանշան ( չինարեն հեշտ. 唐山 , պինին: Tángshān), քաղաքային օկրուգ Չինաստանի հյուսիսում, Հեբեյ նահանգում։ Իր անվանումը ստացել է Դաչենշան լեռան անվանումից, որը նախկինում կոչվում էր Տանշան։


== Պատմություն ==
1949 թվականին կազմավորվել է Տանշանի հատուկ շրջանը (չին.՝ 唐山专区), որի մեջ մտնում էր 13 գավառ։ Տանշան քաղաքը նրա կազմի մեջ չէր մտնում՝ ուղղակիորեն ենթարկվելով Հեբեյ նահանգին։ 1958 թվականին Տանշան քաղաքի կարգավիճակն իջեցվելէ և անցել Տանշանի հատուկ շրջանի իրավասության տակ։ 1960 թվականին Տանշանի հատուկ շրջանը լուծարվել է, սակայն 1961 թվականին վերակազմավորվել է։ 1968 թվականին Տանշանի հատուկ շրջանը վերանվանվել է Տանշանի շրջան (չին.՝ 唐山地区)։
1976 թվականին Տանշանը տուժել է ավերիչ երկրաշարժից։
1978 թվականին Տանշանը կրկին դարձել է նահանգային ենթակայության տակ գտնվող քաղաք։
1983 թվականին Չինաստանի Պետխորհրդի որոշմամբ Տանշան քաղաքը և Տանշան շրջանը լուծարվում են, իսկ նրանց տարածքում կազմավորվում են Տանշան և Ցինխուանդաո քաղաքային օկրուգները։


== Տնտեսություն ==
Տանշան քաղաքն ունի երկաթուղային կայարան։ Զարգացած է սև մետալուրգիան, մեքենաշինությունը, շինանյութերի արտադրությունը։ Կան քիմիական և էլեկտրոնային արդյունաբերության ձեռնարկություններ։ Ունի երկաթուղային տրանսպորտի ինստիտուտ։ Տանշանի շրջանում արդյունահանվում է ածուխ (Կայլուանի ավազան)։


== Վարչատարածքային բաժանում ==
Տանշան քաղաքային օկրուգը բաժանվում է 6 շրջանների, 2 քաղաքային գավառների և 6 գավառների։


== Տրանսպորտ ==
Տանշանի կոմերցիոն ավիափոխադրումներն իրականացնում է Տանշան Սաննյուհե օդանավակայանը։


== Կլիմա ==
Ըստ Կյոպենի դասակարգման, Տանշան քաղաքը գտնվում է խոնավ ցամաքային կլիմայական գոտում։ Այստեղ բնորոշ են ցուրտ և շատ չոր ձմեռները և շոգ, խոնավ ամառները։ Գարունը և աշունը այստեղ կարճ են, քիչ քանակությամբ տեղումներով։ Հունվարի միջին ջերմաստիճանը կազմում է −5.1 °C (22.8 °F), իսկ հուլիսին՝ 25.7 °C (78.3 °F)։


== Ծանոթագրություններ ==
Լայլա Գուդի

Լայլա Գուդի (նորվ.՝ Laila Elin Goody, մարտի 22, 1971(1971-03-22), Սթավանգեր, Նորվեգիա), նորվեգացի թատրոնի և կինոյի դերասանուհի։  


== Կենսագրություն ==
Լայլա Գուդին ծնվել է Ստավանգերում։ Հայրը անգլիացի է, մայրը՝ նորվեգացի։ 2-10 տարեկան հասակում մեծացել է Հորդալանում նախքան Ստավանգեր վերադառնալը։ Հաճախել է Ստավանգերի տաճարին կից դպրոց։ 1994 թվականին ավարտել է Նորվեգիայի ազգային թատերական ակադեմիան և աշխատանքի անցել Նորվեգիայի ազգային թատրոնում։ 9 տարի թատրոնում աշխատելուց հետո որոշել է հանգստնալ և 2003 թվականին հյուրախաղերով հանդես է եկել Trøndelag և Օսլոյի կենտրոնական թատրոններում։
Գուդին ամուսնացել է 23-25 տարեկան հասակում։ Հետագայում ռոմանտիկ հարաբերություններ է ունեցել անկախ դերասան Անդրես Էյդի հետ։


== Թատերական դերեր ==
Յոհան Ֆրիդրիխ Շիլլերի «Մարիա Ստյուարտ» (պիես)
Հիլդե՝ Հենրիկ Իբսենի «Կինը ծովից»
Կատերին՝ Դեյվիդ Օբուրնի «Ապացույց»


== Ֆիլմեր ==


== Ծանոթագրություններ ==


== Արտաքին հղումներ ==
Լայլա Գուդի Internet Movie Database կայքում
Complete list of performances at Nationaltheateret. Archived 2013-02-22 at Archive.is
Յունիոն շրջան (Այովա)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.098 կմ² է, բնակչությունը՝ 12.534 մարդ (2010 թ. տվյալներով)։ Շրջկենտրոնն է Քրեստոն բնակավայրը։ Կազմավորվել է 1851 թ.։
Փիրբադալան (այլ կիրառումներ)

Փիրբադալան, կարող է վերաբերել՝

Փիրբադալան - գյուղ Արևմտյան Հայաստանում, Վանի վիլայեթի Նորդուզի գավառում
Փիրբադալան - գյուղ Արևմտյան Հայաստանում, Վանի վիլայեթի Վանի գավառում
Բույոն (Ծովափնյա Ալպեր)

Բույոն (ֆր.՝ Bouyon), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Կուրսեգուլ լուծարված կանտոնի կազմում (Գրաս շրջան)։
Կոմունայի տարածքը կազմում է 12.29 կմ², 2006 թվականին բնակչությունը կազմել է 436 մարդ աճի միտումով, 2012 թվականին՝ 484 մարդ, բնակչության խտությունը՝ 39.4 մարդ/կմ²։


== Բնակչություն ==
Կոմունայի բնակչությունը 2001 թվականին կազմել է 483 մարդ, 2012 թվականին՝ 484 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 324 բնակիչներից 241-ը եղել են տնտեսապես ակտիվ, 83-ը՝ ոչ ակտիվ (ակտիվության գործակիցը կազմել է 74.4 %, 1999 թվականին եղել է 68.3 %: Աշխատունակ տարիքի 241 ակտիվ բնակիչներից աշխատում էին 221-ը (117 տղամարդ և 104 կին), 20 հաշվառված էին որպես գործազուրկ (7 տղամարդ և 13 կին)։ Աշխատունակ տարիքի 83 ոչ ակտիվ բնակիչներից 23-ը եղել են աշակերտներ կամ ուսանողներ, 30-ը՝ թոշակառուներ, իսկ 30-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 186 հարկատու տնային տնտեսություններ, որտեղ ապրում էր 466 մարդ։ 1 հարկատուին բաժին ընկնող շահույթը կազմել է 19952 եվրո։


== Ծանոթագրություններ ==


== Արտաքին հղումներ ==
Բույոն կոմունայի քաղաքապետարանի պաշտոնական կայք (ֆր.)
Բելոգորկա (գյուղ, Մոկշանսկի շրջան)

Անվան այլ կիրառումների համար տե՛ս՝ ԲելոգորկաԲելոգորկա (ռուս.՝ Белогорка), գյուղ Ռուսաստանի Պենզայի մարզի Մոկշանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2142) Լանդաու

(2142) Լանդաու (անգլ.՝ Landau), աստերոիդ աստերոիդների հիմնական գոտում։ Հայտնաբերվել է 1972 թվականի ապրիլի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,16751 ա. մ., առավելագույնը մոտենում է 2,8007 ա. մ. հեռավորության վրա և հեռանում 3,5343 ա. մ.։ Արեգակի շուրջ մեկ ամբողջական պտույտ է կատարում 2059,09 երկրային օրվա ընթացքում, իր ուղեծրով շարժվելով միջինում 0,174834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2142) Լանդաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պյոտր Կապիցա

Պյոտր Լեոնիդովիչ Կապիցա (ռուս.՝ Пётр Леонидович Капица, հունիսի 26 (հուլիսի 8), 1894, Կրոնշտադտ, Սանկտ Պետերբուրգի նահանգ, Ռուսական կայսրություն - ապրիլի 8, 1984(1984-04-08)[…], Մոսկվա, ԽՍՀՄ), խորհրդային ֆիզիկոս, ակադեմիկոս (1939), ԽՍՀՄ ԳԱ Նախագահության անդամ (1957 թվականից)։


== Կենսագրություն ==
Սոցիալիստական աշխատանքի հերոս (1945)։ Ավարտել է Պետրոգրադի պոլիտեխնիկական ինստիտուտը (1918)։

1921 թվականին գիտական գործուղման է մեկնել Մեծ Բրիտանիա։
1924-1932 թթ. եղել է Կավենդիշի լաբորատորիայի տնօրենի տեղակալը,
1930-1934 թթ.՝ Քեմբրիջի Մոնդի անվան լաբորատորիայի տնօրեն։
1935-1946 թթ. և 1955 թվականին՝ ԽՍՀՄ ԳԱ ֆիզիկական խնդիրների իր հիմնադրած ինստիտուտի տնօրենը։


== Հետազոտություններ ==
1920 թվականին Սեմյոնովի հետ առաջարկել է ատոմային փնջերում ատոմների մագնիսական մոմենտների որոշման մեթոդ։ 1924 թվականին առաջարկել է գերհզոր մագնիսական դաշտերի ստացման իմպուլսային մեթոդը և ստեղծել մի տեղակայանք, որի օգնությամբ ուսումնասիրել է (1928) ուժեղ մագնիսական դաշտերում մի շարք մետաղների էլեկտրական դիմադրության գծային կախումը դաշտի լարվածությունից (Կապիցայի օրենք)։
1934 թվականին նախագծել է ադիաբադ մեթոդով մեծ քանակությամբ հելիում հեղուկացնելու տեղակայանք։ 1939 թվականին մշակել է օդի հեղուկացման տուրբոդետանդերային նոր մեթոդ և կառուցել մեծ քանակությամբ հեղուկ թթվածնի ստացման հզոր տեղակայանք։
Հետազոտել է հեղուկ հելիումի հատկությունները և 1938 թ. հայտնագործել գերհոսունության երևույթը։ 1950-1955 թթ. մշակել է նոր տիպի գերբարձրհաճախային գեներատորներ (պլանոտրոն և նիգոտրոն) և հայտնաբերել, որ բարձրհաճախային պարպման դեպքում խիտ գազերում գոյանում է կայուն պլազմային թելիկ, որում էլեկտրոնների ենթադրելի ջերմաստիճանը 105-106 K է։ Այդ աշխատանքը (հրապարակվել է 1969-ին) հետազոտությունների նոր ուղղություն է բացել կառավարվող ջերմամիջուկային սինթեզի իրականացման բնագավառում։
Կապիցան Լոնդոնի թագավորական ընկերության (1929), ԱՄՆ-ի ազգային ԳԱ (1946), Դանիայի թագավորական ԳԱ (1946), Շվեդիայի թագավորական ԳԱ (1966) և մի շարք այլ երկրների ակադեմիաների և գիտական ընկերությունների անդամ է։


== Մրցանակներ ==
Արժանացել է նոբելյան (1978) և ԽՍՀՄ պետական մրցանակների (1941, 1943)։
Պարգևատրվել է Լենինի 5 շքանշանով։


== Ծանոթագրություններ ==


== Գրականություն ==
Владимир Есаков Почему П. Л. Капица стал невыездным // Вестник Российской академии наук. — 1997. — Т. 67. — № 6.
Павел Рубинин История одного открытия в письмах и документах (к 60-летию открытия сверхпроводимости) // Успехи физических наук. — 1997. — Т. 167. — С. 12.
Loren R. Graham Moscow stories. — Indiana University Press, 2006. — 305 с. — ISBN 9780253347169
Allan Griffin. Superfluidity: three people, two papers, one prize(անգլ.) // PhysicsWorld. — 2008. — № 8.


== Արտաքին հղումներ ==
«P.L.Kapitza» Կապիցա Պյոտր Լեոնիդովիչի համառոտ կենսագրությունը Ֆիզիկական խնդիրների ինստիտուտի պաշտոնական կայքում
«Հարցազրույց Կապիցայի կնոջ հետ» Archived 2005-10-31 at the Wayback Machine. 1990 թվականի փետրվարի 16-ի և 1992 թվականի նոյեմբերի 23-ի հարցազրույցը
Նոբելյան հանձնաժողովի տեղեկությունները (անգլ.)
Ա. Ն. Կրիլովի՝ դստերը ուղղված նամակներից
Կապիցա Պյոտրի կյանքից կենսագրական փաստեր Archived 2008-12-03 at the Wayback Machine.
Կապիցա.կյանքը և հայտնագործություններ
Ցու

Ցու (ճապ.՝ 津市), քաղաք Ճապոնիայում, Միե պրեֆեկտուրայի վարչական կենտրոնը։ Գտնվում է Իսե ծոցի ափին։ Քաղաքը զբաղեցնում է 710,81 կմ2 տարածք, բնակչությունը կազմում է 280 737 մարդ (2014թ․ հունիսի 1), բնակչության խտությունը՝ 394,95 մարդ/կմ2։


== Կլիմա ==
Ցուն ունի խոնավ մերձարևադարձային կլիմա՝ տաք ամառներով և զով ձմեռներով։ Տեղումները զգալի են ամբողջ տարվա ընթացքում, բայց ամենաշատը լինում են մայիսից սեպտեմբեր ամիսներին։


== Պատմություն ==
Սկզբնապես քաղաքի տեղում ամրոց էր հիմնված։ Էդո ժամանակաշրջանում Ցուն դարձավ Իսե քաղաք գնացող ուխտագնացների կանգառը, որը գտնվում է 40 կմ հեռավորության վրա դեպի հարավ-արևելք։ Ժամանակակից քաղաքը հիմնվել է 1889 թվականին։ 1945 թվականի ամերիկյան ռմբակոծությունների ժամանակ Ցուն զգալի վնասներ է կրել, բայց պատերազմից հետո այն վերակառուցվել է և պահպանել
իր նշանակությունը։


== Բնակչություն ==
Քաղաքի բնակչությունը՝ 280 737 մարդ է (2014թ․ հունիսի 1), իսկ խտությունը՝ 206,13 մարդ/կմ2։ Բնակչության թվակաքանակի փոփոխությունը 1980-2005 թվականներին։


== Տնտեսություն ==
Քաղաքում գործում են հետևյալ ընկերությունները․

Imuraya Confectionery (արտադրում է քացրավենիքներ աձուկիի հիմքով)
SEI Corporation (արտադրում է ակումուլյատորներ)
Cabot Microelectronics գործարան ու գիտահետազոտական ​​կենտրոն (արտադրում է էլեկտրոնային կոմպոնենտներ)
Aichi Machine Industry
Yutaka Giken ավտոպահեստամասերի գործարան 
Kuramoto
Panasonic էլեկտրոնիկայի և բաղադրիչների գործարաններ
Nabtesco Corporation արդյունաբերական սարքավորումների և բաղադրիչների գործարան
Nakagawa Mfg արդյունաբերական սարքավորումների և բաղադրիչների գործարան
Kureha Elastomer քիմիական գործարան,
ZTV կաբելային հեռուստատեսության օպերատոր
Tsu Shinkin տեղական բանկ
Tsu Shipyard նավաշինական ընկերություն
Japan Marine United
JFE Holdings
Մի քանի ձկնորսական նավահանգիստներ։Կարևոր դեր է խաղում տրանսպորտը (ծովային նավահանգիստ), առևտրական ձեռնարկությունները (AEON Tsu և AEON TOWN Tsu Shiroyama առևտրի կենտրոնները), տուրիզմը (Ցու ամրոցը գլխավոր տեսարժան վայրերի ցանկում)։

		
		
		
		


== Կրթություն ==
Քաղաքում գործում են հետևյալ միջին և բարձրագույն կրթական հաստատությունները․

Ցու քաղաքում է գտնվում Միեի համալսարանը, որը միակն է ամբողջ պրեֆեկտուրայում
Ցուի քոլեջ
«Mie Prefectural» բուժքույրական քոլեջ
«Takada» նախնական կրթական հաստատություն


=== Տարրական և միջնակարգ կրթություն ===
Ցուն ունի 56 պետական տարրական դպրոց, 21 պետական և 2 մասնավոր միջին դպրոց, 9 պետական և 3 մասնավոր ավագ դպրոց
Քաղաքն ունի նաև 6 հատուկ կրթության դպրոց։


== Քույր քաղաքներ ==
Օզասկու, Բրազիլիա (1976)
Չժենզյան, Չինաստան (1984)
Հիգասիսիրակավա, Ճապոնիա (1989)
Սյունան, Ճապոնիա (1990)
Կամիրֆուրանո, Ճապոնիա (1997)


== Ծանոթագրություններ ==


== Արտաքին հղումներ ==
Официальный сайт(ճապոներեն)
Աստերոիդների ցանկ (34601-34700)

Աստերոիդների ցանկ (34501-34600)  • Աստերոիդների ցանկ  • Աստերոիդների ցանկ (34701-34800)
 Աստերոիդների ցանկ (34501-34600)  • Աստերոիդների ցանկ  • Աստերոիդների ցանկ (34701-34800)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Վիլյամ Չեմփլին

Վիլյամ Քրիստոֆեր Չեմփլին (ապրիլի 24, 1983(1983-04-24), Լոս Անջելես, Կալիֆոռնիա, ԱՄՆ), ամերիկացի երգիչ և երգերի հեղինակ, որը հայտնի է դարձել NBC-ի The Voice երաժշտական նախագծի հինգերորդ եթերաշրջանին մասնակցելու շնորհիվ, որտեղ եղել է Ադամ Լևինի թիմում։ Այդ եթերաշրջանում նա զբաղեցրել է երրորդ հորիզոնականը՝ զիջելով երկրորդ տեղն զբաղեցրած Ժաքի Լիին և եթերաշրջանի հաղթող Տեսեն Չինին։


== Անձնական կյանք ==
Չեմփլին Chicago խմբի նախկին անդամ Բիլլ Չեմփլինի և Թամարա Չեմփլինի կրտսեր որդին է։ Նա ավարտել է Բոստոնի (Մասաչուսեթս նահանգ) Բերկլե երաժշտական քոլեջը։ Վիլյամ Չեմփլինն ունի 1 դուստր։


== Վաղ կարիերա ==
Վիլյամ Չեմփլինը  որոշակի հաջողությունների է հասել որպես երգահան նախքան The Voice նախագծին մասնակցելը։ Նա նաև համագործակցել է Մայքլ Կարուզոյի հետ ու ապահովել Ace Young-ի նույն անունը կրող ալբոմի բեք վոկալը։ Նվագել է դաշնամուր Մայքլ Ջեքսոնի՝ հետմահու թողարկված Michael ալբոմի համար։ Մասնակցել է (I Like) The Way You Love Me երգի ձայնագրմանը։ 2010 թվականին արժանացել է Գրեմմի մրցանակի իր գրած երգի համար։ Վիլյամ Չեմփլինն առաջադրվել էր Լավագույն ժամանակակից R&B գոսփել ալբոմ անվանակարգում համահեղինակությամբ գրված «Ordinary Me» ստեղծագործության համար, որ ներառվել է Heather Headley-ի Audience of One ալբոմում։  Audience of One երգն այդ կատեգորիայում արժանացել է մրցանակի 2010 թվականին։


== «Ձայնը» երգի մրցույթ ==
2013 թվականի հոկտեմբերի 1-ին կույր լսումների չորրորդ հեռարձակման ժամանակ Վիլյամ Չեմփլինը կատարել է Գևին Դեգրոյի "Not Over You" երգը։ Ադամ Լևինը, Սի Լո Գրինը և Բլեյք Շելթոնը շրջվել են, սակայն նա ընտրել է Ադամ Լևինին։
Ճակատամարտ փուլում Վոլփերթը հաղթել է, և Չեմփլինը տեղափոխվել է Ագիլերայի թիմ։
Նոկաուտի փուլում հաղթել է Շչուլերը, Չեմփլինին վերադարձել է Ադամ Լևինի թիմ։

     - Կատարման ստուդիական տարբերակն ընդգրկվել է iTunes-ի թոփ տասնյակում։


== Սկավառակագրություն ==


=== Ստուդիական ալբոմներ ===


=== Սինգլներ ===


=== The Voice-ից թողարկումներ ===


== Ծանոթագրություններ ==


== Արտաքին հղումներ ==
Will Champlin on Twitter
Will Champlin Interview - NAMM Oral History Library (2016)
Նովոե Ռակոմո

Նովոե Ռակոմո (ռուս.՝ Новое Ракомо), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Shabba (երգ)

«Shabba», ամերիկացի ռեփեր ASAP Ferg-ի երգն է, համագործակցությամբ ASAP Rocky-ի հետ։ Այն թողարկվել է 2013 թվականի հուլիսի 16-ին, որպես ASAP Ferg-ի «Trap Lord» անվանումը կրող դեբյուտային ստուդիական ալբոմի երկրորդ սինգլ։ Երգը գրվել է ASAP Ferg-ի, ASAP Rocky-ի, Հերշել Գորդոն Լյուիսի, Կերտիս Սեմյուելի և Մեթյու Վաշինգտոնի կողմից, իսկ երգի պրոդյուսերն է Snugsworth-ը։ Երգը վերնագիրը կրում է ճամայկացի դենսհոլ ժանրի երաժիշտ Շաբա Ռենքսին (Shabba Ranks) անունը, ով նաև նկարահանվել է երգի տեսահոլովակի մի փոքր հատվածում։


== Քննադատական արձագանքներ ==
Երգի հիմնականում դրակական արձագանքների է արժանացել երաժշտական քննադատների կողմից։ Complex ամսագիրը այն անվանել է 2013 թվականի ընթացքում թողարկված 3-րդ լավագույն երգը։ Pitchfork Media ինտերնետ հրատարակչության կազմած 2013-ի լավագույն 100 երգերի ցանկում այն զբաղեցրել է 23-րդ հորիզոնականը։


== Տեսահոլովակ ==
Երգի տեսահոլովակը, որի ռեժիսորներն են ASAP Ferg-ը և ASAP Rocky-ն, թողարկվել է 2013 թվականի հուլիսի 15-ին։ Տեսահոլովակի մի քանի կադրում նկարահանվել են ASAP Mob խմբի անդամները և Շաբա Ռենքսը։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում